Diari Oficial de la Generalitat Valenciana


Sumari del DOGV 6517, del 10-05-2011 (2011/5065)

RESOLUCIÓ de 28 de febrer de 2011, de l'Àrea de Relacions Laborals i Seguretat Laboral de la Direcció General de Treball, Cooperativisme i Economia Social, per la qual es disposa el registre i la publicació de l'Acord de revisió salarial definitiva per als anys 2008 i 2009 i provisional per a l'any 2010 en el Conveni col·lectiu per a empleats de notaries del territori del Col·legi Notarial de València (codi 15190008700158).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6517

Data del DOGV
:   10-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/5065


Data del document
:   28-02-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * conveni col·lectiu

RESOLUCIÓ de 28 de febrer de 2011, de l'Àrea de Relacions Laborals i Seguretat Laboral de la Direcció General de Treball, Cooperativisme i Economia Social, per la qual es disposa el registre i la publicació de l'Acord de revisió salarial definitiva per als anys 2008 i 2009 i provisional per a l'any 2010 en el Conveni col·lectiu per a empleats de notaries del territori del Col·legi Notarial de València (codi 68733466363634). [2011/5065]  
Vista l'acta de l'acord subscrit el 5 d'octubre de 2010, sobre revisió salarial definitiva per als anys 2008 i 2009 i provisional per a l'any 2010 en el Conveni col·lectiu per a empleats de notaries del territori del Col·legi Notarial de València, subscrit per la Comissió Negociadora, que està integrada, d'una part, per l'Associació Professional de Notaris del Col·legi Notarial de València, i de l'altra, per l'Associació Professional Lliure d'Empleats de Notaries de la Comunitat Valenciana (APLEN), i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Àrea de Relacions Laborals i Seguretat Laboral, conforme a les competències que té transferides segons el Reial Decret 4105/1982, de 29 de desembre, resol:  
  
  
Primer  
Ordenar la inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora, i que siga dipositat el text de l'acta.  
  
Segon  
Disposar la publicació en el Diari Oficial de la Comunitat Valenciana.  
  
València, 28 de febrer de 2011.- El cap de l'Àrea de Relacions Laborals: Reyes Maximiliano Coronado Coronado.  
  
  
Acta de la Comissió Negociadora del Conveni col·lectiu d'empleats de notaries del territori del Col·legi Notarial de València  
  
2008 - 2010  
  
València, 5 d'octubre de 2010  
  
A les 19.30 de hui, en els locals del Col·legi Notarial de València, carrer de Pascual i Genís, número 21, es reunix la Comissió Negociadora del Conveni col·lectiu de treball per a empleats de notaries del territori del Col·legi Notarial de València, constituït per:  
En representació de l'Associació Professional de Notaris del Col·legi Notarial de València: Alejandro Cervera Taulet, notari de València; Pedro Alfredo Doménech García, notari d'Alcoi i Javier Pablo Monforte Albalat, notari de Paiporta.  
En representació de l'Associació Professional Lliure d'Empleats de Notaries, de la Comunitat Valenciana (APLEN): Antonio Santamaría Creo, de València; Francisco Romeu Vila, de València; Manuel José Ros Porcar, de Castelló i Chema Pérez Pellicer, d'Alzira.  
Actuen com a portaveus de les representacions respectives els senyors Cervera i Santamaría, presidix la reunió Antonio Santamaría Creo i actua com a secretari Alejandro Cervera Taulet.  
Donen a este acte el caràcter de Junta Decisòria que accepten per unanimitat, i de conformitat amb l'article 28.c del conveni vigent de 26 d'octubre de 1992, s'inicia l'acte conforme a l'ordre del dia següent:  
  
1. Aprovació de les taules salarials definitives per a l'any 2008.  
2. Aprovació taules salarials 2009.  
3. Aprovació taules salarials provisionals per a l'any 2010.  
A continuació després de certs debats sobre els distints punts del dia, es prenen, els següents,  
  
Acords  
  
A. Taules salarials  
Elevació a definitiva de la taula salarial provisional pactada per a l'any 2008  
  
  
  
Vist l'acord de la Comissió Mixta de la Mesa Negociadora de data 15 de febrer de 2008, en què es va pactar un increment provisional del 2%, tinguda en compte la previsió d'inflació establida pel Govern per a eixe exercici, s'assenyala que si l'IPC resultant és inferior al 2% la diferència en menys minvarà en la porció resultant els salaris de l'any 2009; i havent sigut fixat oficialment l'IPC de l'any 2008 en l'1,4%, ambdues parts eleven a definitiva la taula salarial provisional pactada per a l'any 2008; la diferència del 0,6% es tindrà en compte i minvarà la taula salarial que es confecciona per a l'exercici 2009, a continuació:  
  
  
Taula salarial definitiva per a l'any 2009  
  
En haver-se fixat oficialment l'IPC en l'àmbit estatal de l'any 2009 en el 0,8% i tinguts en compte els termes de l'Acord de la Comissió Mixta de la Mesa Negociadora de data 15 de febrer de 2008, en el qual s'enuncia que si l'IPC de l'any 2008 és inferior a l'increment provisional pactat del 2%, tal com així ha succeït, la diferència de 0,6% es té en compte i minva la taula salarial que es confecciona per a l'exercici de 2009.  
Una vegada fixat oficialment l'IPC de l'any 2009 en el 0,8%, la taula salarial definitiva de l'any 2009, és el resultat d'augmentar el 0,2% a la taula salarial de l'any 2008.  
  
  
  
Taula salarial provisional per a l'any 2010  
  
S'aplica per a l'any 2010 de forma provisional a la taula salarial de l'any 2009 la previsió d'inflació estimada en l'1%, que s'ha de pagar amb efectes des de l'1 de gener de 2010. A este augment provisional se li sumarà, si és el cas, la diferència que resulte quan es conega l'IPC definitiu de l'any 2010. Si el IPC resultant és inferior a l'1%, la diferència en menys minvarà en la porció resultant els salaris de l'any 2011.  
  
  
  
  
B. A les quantitats resultants s'afegirà el complement d'antiguitat que pertoque en cada cas conforme a l'article 29 del conveni esmentat.  
  
Els salaris establits tenen la condició de mínims; per això els convenis acordats entre els notaris i els seus empleats que impliquen condicions mes beneficioses per a estos, subsistiran per a qui els gaudisca.  
  
De la mateixa manera, els increments establits o que s'establisquen en virtut del present conveni, seran absorbits per qualsevol forma de retribució que perceben els empleats.  
  
D. Els acords precedents i en especial les variacions dels salaris que es realitzen es comunicaran per la Comissió de Vigilància, amb caràcter immediat a tots els notaris i empleats del territori del Col·legi Notarial de València per les seues respectives associacions professionals i per al seu obligat compliment.  
Perquè conste; llegida per tots, es redacta i aprova pels reunits la present acta, que s'estén en triple versió i a un sol efecte, i s'acorda la seua tramesa als afiliats dels col·lectius representats, es faculta els presidents de les associacions firmants, amb caràcter indistint i solidari per a efectuar tots els tràmits necessaris i que es creguen convenients davant dels organismes competents, fins i tot davant la Direcció General de Treball, Conselleria d'Economia, Hisenda i Ocupació de la Generalitat Valenciana, Direcció General de Treball i Seguretat Social i qualssevol altres centres oficials procedents, per a la publicació en el Diari Oficial de la Comunitat Valenciana i el seu registre en l'organisme procedent.  
  
I en conformitat, firmen tots els reunits la present acta i s'alça la sessió a les 21.30 hores del dia de la data.  
  
Per la representació notarial, firmat: Alejandro Cervera, Pedro A. Doménech, Javier P. Monforte.  
Per la representació dels empleats, firmat: Antonio Santamaría, Francisco Romeu, Manuel J. Ros, Chema Pérez.